**Alain Giresse** (s. 2. elokuuta 1952) on ranskalainen jalkapallovalmentaja ja entinen keskikenttäpelaaja. 

Elokuussa 2012 Giresse lyötiin Ranskan kunnialegioonan ritariksi.

Ura pelaajana
-------------

Pienikokoinen Giresse edusti FC Girondins de Bordeaux'n joukkuetta 16 vuoden ajan ja pelasi joukkueessa kaikkiaan 519 liigaottelua ja teki niissä 158 maalia, mikä on joukkueen kaikkien aikojen ennätys. Giresse kuului Aimé Jacquet'n valmentaman 1980-luvun menestysjoukkueen avainmiehiin ja oli juhlimassa Ranskan mestaruutta 1984 ja 1985. Eurokentillä Giresse eteni Bordeaux'n kanssa Euroopan Cupin välieriin 1984–85, mutta joutui taipumaan Juventukselle yhteismaalein 3–2. 

1986 Giresse siirtyi Girondins de Bordeaux'sta Olympique de Marseilleen, jossa pelasi kaksi kautta lopettaen kauteen 1987–88.

Giresse lukeutui myös Ranskan maajoukkueen runkopelaajiin. Hän oli mukana Ranskan joukkueessa vuosien 1982 ja 1986 MM-kisoissa. Edellisissä hän oli Ranskan paras maalintekijä tehtyään jatkolohkossa kaksi maalia Pohjois-Irlantia vastaan ja välierässä yhden maalin Saksaa vastaan. Jälkimmäisissä kisoissa hän sai MM-pronssia.

Giresse oli tärkeä pelaaja myös Ranskan voittaessa Euroopan mestaruuden 1984. Noissa kisoissa hän teki yhden maalin, alkulohkossa Belgiaa vastaan. Maajoukkueessa hän pelasi kaikkiaan 47 ottelua ja teki kuusi maalia. Viimeisen maaottelunsa Giresse pelasi MM-kisojen välierissä Saksaa vastaan heinäkuussa 1986.

### Meriitit pelaajana

* Ranskan mestaruus: 1984, 1985
* Coupe de France: 1986
	+ Hopeaa 1987
* Coupe des Alpes
	+ Hopeaa 1972
* EM-kultaa 1984
* Jalkapallon maailmanmestaruuskilpailut
	+ Pronssia 1986
	+ Neljäs 1982

Ura valmentajana
----------------

Giressen valmennusura on toistaiseksi jäänyt menestyksekkään peliuran varjoon. Hän on luotsannut Toulouse FC:tä kahteen otteeseen. Marraskuussa 1995 hän korvasi erotetun Rolland Courbis'n toimien tehtävissä kesään 1998 saakka, kunnes siirtyi Paris Saint-Germainin päävalmentajaksi. Vaikka Giresse avasi uransa PSG:ssä Trophée des Championsin voitolla, ura PSG:ssä jäi. Kohtalokkaaksi Giresselle jäi tappio Cup-voittajien Cupissa israelilaiselle Maccabi Haifalle ja lokakuussa portugalilainen Artur Jorge korvasi Giressen.

Tammikuussa 1999 Giresse palasi Toulouse FC:hen, kun Guy Lacombe sai potkut seurasta. Toinen rupeama seurassa päättyi lokakuussa 2000 potkuihin.

2001–2003 Giresse luotsasi marokkolaista FAR Rabatia ja pääsi 2003 juhlimaan Marokon Cupin voittoa. 

2004–2005 Giresse kokeili siipiään Georgian jalkapallomaajoukkueen päävalmentajana, mutta pesti ei ottanut sujuakseen. Maaliskuusta 2006 lähtien Giresse on luotsannut Gabonin jalkapallomaajoukkuetta, muttei onnistunut johdattamaan joukkuetta Afrikan mestaruuskilpailuihin 2008. Hän kuitenkin jatkoi Gabonin päävalmentajana, mutta paikka MM-kisoissa 2010 jäi myös haaveeksi. Hänen ensimmäinen arvokisasaavutuksensa Gabonissa oli selviytyminen Afrikan mestaruuskisoihin 2010. Gabon aloittikin turnauksen hyvin voitettuuaan Kamerunin 0–1 , mutta päätöskierroksen dramaattinen 1–2 tappio Sambialle tiesi Gabonin putoamista jatkosta.  Giressen sopimus päättyi Afrikan mestaruuskisojen jälkeen, eikä ranskalainen jatka enää tehtävissään.  Helmikuun alussa hän ilmoitti olevansa kiinnostunut Ranskan maajoukkueen päävalmentajuudesta. 

Huhtikuussa 2010 Malin jalkapalloliitto ilmoitti palkanneensa Giressen uudeksi maajoukkueensa päävalmentajaksi.  Giressen johdolla Mali eteni Afrikan mestaruuskisojen 2012 pronssiotteluun. Kolme edellistä pronssiotteluaan hävinnyt Mali onnistui Giressen johdolla vihdoin päättämään kehnon mitalipelimenestyksensä ja 2-0 voitto Ghanasta toi Malille maan historian ensimmäiset mestaruusmitalit 40 vuoteen.  Toukokuun alkupuolella 2012 Giresse ilmoitti, ettei jatka toukokuun lopussa päättyvää sopimustaan Malin liiton kanssa. 

Tammikuussa 2013 Giresse allekirjoitti kaksivuotisen sopimuksen Senegalin maajoukkueen kanssa.  Giresse luotsasi Senegalin Afrikan mestaruuskilpailuihin 2015. Joukkue joutui tiukkaan lohkoon Ghanan, Algerian ja Etelä-Afrikan kanssa. Avausottelussa Senegal kukisti Ghanan 1–2, mutta tasapeli Etelä-Afrikkaa vastaan ja tappio Algerialle pudottivat joukkueen jatkopeleistä.  Turnauksen jälkeen Giresse sai potkut tehtävästään. 

Maaliskuussa 2015 Giresse palasi Malin jalkapallomaajoukkueen peräsimeen.  Giressen johdolla Mali jäi lohkovaiheeseen Afrikan mestaruusturnauksessa 2017 eikä selvinnyt MM-lopputurnaukseen 2018. Giresse jätti tehtävänsä syyskuussa 2017.

Tammikuun alussa 2019 Giressestä tuli Tunisian maajoukkueen päävalmentaja. Hän luotsasi Tunisian Afrikan mestaruuskisoissa neljänneksi. Tunisia erotti Giressen elokuussa 2019.

Helmikuussa 2022 Giresse palasi valmennustehtäviin, kun hänestä tuli Kosovon maajoukkueen päävalmentaja. Maajoukkueen menestys ei ollut liiton odotusten mukaista ja Giresse sai lopulta potkut kesäkuussa 2023.

### Meriitit valmentajana

* Trophée des Champions: 1998
* Marokon cup: 2003
* Afrikan mestaruuskilpailut:
	+ Pronssia: 2012
	+ Neljös: 2019
	+ 1. kierros: 2010
	+ 1. kierros: 2015
	+ 1. kierros: 2017

Lähteet
-------

1. ↑  La légion d'honneur pour Giresse (Arkistoitu – Internet Archive)
2. ↑  MATCH REPORT
3. ↑  Kamerun und Sambia sind durch
4. ↑  Giresse muss aufhören
5. ↑  Giresse «éventuellement candidat» (Arkistoitu – Internet Archive)
6. ↑  Giresse gets Mali job (Arkistoitu – Internet Archive)
7. ↑  Mali yllätti Ghanan pronssiottelussa (Arkistoitu – Internet Archive)
8. ↑  Giresse quitte la sélection
9. ↑  Giresse signe deux ans
10. ↑  CAN 2015 : Coups francs sur Giresse après l’élimination du Sénégal
11. ↑  Sénégal : En fin de contrat, Giresse prend la porte
12. ↑  Mali : Aigles du Mali : – Giresse nommé hier sélectionneur national – Magassouba pressenti entraîneur adjoint (Arkistoitu – Internet Archive)
13. ↑  Giresse steps down as Mali coach
14. ↑  Mercato Tunisia : Giresse takes over the reins of the selection (Official) (Arkistoitu – Internet Archive)
15. ↑  Tunisia part ways with coach Alain Giresse by mutual consent
16. ↑  Alain Giresse new head coach of Kosovo
17. ↑  Alain Giresse is fired


|  |  |  |
| --- | --- | --- |
| Edeltäjä:**Rolland CourbisGuy Lacombe** | **Toulouse FC:n päävalmentaja**11/1995–19981/1999–10/2000 | Seuraaja:**Guy LacombeRobert Nouzaret** |

|  |  |  |
| --- | --- | --- |
| Edeltäjä:**Raymundo Ricardo Gomes** | **Paris Saint-Germainin päävalmentaja**7–10/1998 | Seuraaja:**Artur Jorge** |

|  |  |  |
| --- | --- | --- |
| Edeltäjä:**Raphaël Nzamba-Nzamba** | **Gabonin maajoukkueen päävalmentaja**2006–2010 | Seuraaja:**Gernot Rohr** |

|  |  |  |
| --- | --- | --- |
| Edeltäjä:**Stephen KeshiHenryk Kasperczak** | **Malin maajoukkueen päävalmentaja**4/2010–5/20123/2015–9/2017 | Seuraaja:**Patrice CarteronMohamed Magassouba** |

|  |  |  |
| --- | --- | --- |
| Edeltäjä:**Joseph Koto** | **Senegalin maajoukkueen päävalmentaja**1/2013–1/2015 | Seuraaja:**Aliou Cissé** |

|  |  |  |
| --- | --- | --- |
| Edeltäjä:**Faouzi Benzarti** | **Tunisian maajoukkueen päävalmentaja**1–8/2019 | Seuraaja:**Mondher Kebaier** |

|  |  |  |
| --- | --- | --- |
| Edeltäjä:**Primož Gliha** | **Kosovon maajoukkueen päävalmentaja**3/2022–6/2023 | Seuraaja:**Primož Gliha** |

Ranskan joukkue – Jalkapallon MM-kilpailut 1986
1 Bats |
2 Amoros |
3 Ayache |
4 Battiston |
5 Bibard |
6 Bossis |
7 Le Roux |
8 Tusseau |
9 Fernández |
10 Platini |
11 Ferreri |
12 Giresse |
13 Genghini |
14 Tigana |
15 Vercruysse |
16 Bellone |
17 Papin |
18 Rocheteau |
19 Stopyra |
20 Xuereb |
21 Bergeroo |
22 Rust |
Valmentaja Michel

Gabonin joukkue – Jalkapallon AM-kilpailut 2010
1 Ovono |
2 Ambourouet |
3 Copa |
4 Nguéma Obame |
5 Ecuele Manga |
6 Akouassaga |
7 N'Guéma |
8 Cousin |
9 P-E. Aubameyang |
10 Djissikadie |
11 Mouloungui |
12 Aubameyang |
13 Mbanangoyé |
14 Kessany |
15 A. Do Marcolino |
16 Nguéma Békalé |
17 Apanga |
18 Moubamba |
19 Moundounga |
20 F. Do Marcolino |
21 Issiémou |
22 Moto |
23 Méyé |
Valmentaja Giresse

Malin joukkue – Jalkapallon AM-kilpailut 2012
1 Sissoko |
2 A. Maïga |
3 Tamboura |
4 Berthé |
5 Kanté |
6 Yatabaré |
7 A. Traoré |
8 Keita |
9 Diabaté |
10 M. Maiga |
11 Dembélé |
12 Keita |
13 Coulibaly |
14 D. Diakité |
15 B. Traoré |
16 So. Diakité |
17 M. Traoré |
18 Sow |
19 Koné |
20 Sa. Diakité |
21 N'Diaye |
22 Sogoba |
23 Coulibalya |
Valmentaja Giresse

Senegalin joukkue – Jalkapallon AM-kilpailut 2015
1 Coundoul |
2 Mbodj |
3 Djilobodji |
4 N’Diaye |
5 Diop |
6 L. Sané |
7 Sow |
8 Kouyaté |
9 Diouf |
10 Mané |
11 N’Doye |
12 Badji |
13 M’Bengue |
14 Touré |
15 Cissé |
16 Gomis |
17 Gueye |
18 Souaré |
19 Konaté |
20 S. Sané |
21 Gassama |
22 Saivet |
23 Camara |
Valmentaja Giresse



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data

 |

 |